OzLabs/hebrew-wiki-articles huggingface dataset:
ירדי סחאוטן

ירדי סחאוטן (בהולנדית: Jerdy Schouten; נולד ב-12 בינואר 1997 בהלפוטסלויס שבהולנד) הוא כדורגלן הולנדי המשחק בעמדת הקשר האחורי בקבוצת פ.ס.וו. איינדהובן מליגת העל ההולנדית ובנבחרת הולנד.

== קריירת מועדונים ==
סחאוטן גדל במחלקת הנוער של דן האג. ב-10 בדצמבר 2016 ערך את הופעת הבכורה שלו בקבוצה הבוגרת של המועדון, בהפסד 0–3 לנאק ברדה במסגרת המחזור ה-16 בליגת העל ההולנדית בעונת 2016/2017. בסך הכל ערך שתי הופעות ליגה במועדון.

ב-1 ביולי 2017 חתם סחאוטן בטלסטאר ספורטקלאב מליגת המשנה ההולנדית. הוא ערך 37 הופעות ליגה במדי המועדון, בהן הבקיע ארבעה שערים.

ב-2 במאי 2018 חתם סחאוטן על חוזה לשלוש עונות באקסלסיור רוטרדם מליגת העל ההולנדית. ב-11 באוגוסט ערך את הופעת הבכורה שלו במועדון, בתיקו 1–1 נגד פורטונה סיטארד במסגרת המחזור הראשון בליגה לעונת 2018/2019. ב-18 בינואר 2019 הבקיע את שערו היחיד במועדון, בהפסד 2–3 לוויטסה ארנהם במסגרת המחזור ה-18 בליגה. בסך הכל ערך 31 הופעות ליגה במדי המועדון.

ב-4 ביולי 2019 חתם בבולוניה 1909 מהסרייה א'. ב-6 באוקטובר ערך את הופעת הבכורה שלו במועדון, בתיקו 2-2 נגד לאציו במסגרת המחזור השביעי בליגה לעונת 2019/2020. בארבע העונות שלו במועדון ערך 90 הופעות ליגה, בהן הבקיע שני שערים.

ב-16 באוגוסט 2023 חתם סחאוטן על חוזה ל-5 שנים בפ.ס.וו.איינדהובן מליגת העל ההולנדית. <ref></ref> ב-19 באוגוסט 2023 ערך סחאוטן את הופעת הבכורה שלו במועדון כשנכנס כמחליף בניצחון 3–1 של קבוצתו על ויטסה ארנהם במסגרת המחזור השני בעונת 2023/2024 בליגת העל ההולנדית.

== קריירה בינלאומית ==
ב-8 ביוני 2022 ערך סחאוטן את הופעת הבכורה שלו בנבחרת הולנד, בניצחון 1–2 על נבחרת ויילס במסגרת ליגת האומות 2022/2023.

נכלל בסגל נבחרת הולנד לטורניר יורו 2024.

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני דן האג
קטגוריה:כדורגלני טלסטאר ספורטקלאב
קטגוריה:כדורגלני אקסלסיור רוטרדם
קטגוריה:כדורגלני בולוניה
קטגוריה:כדורגלני פ.ס.וו. איינדהובן
קטגוריה:כדורגלני נבחרת הולנד
קטגוריה:כדורגלני יורו 2024
קטגוריה:ספורטאים הולנדים באיטליה
קטגוריה:הולנדים שנולדו ב-1997
ירמי פרימפונג

ירמי אגייקום פרימפונג (בהולנדית: Jeremie Agyekum Frimpong; נולד ב־10 בדצמבר 2000 באמסטרדם שבהולנד) הוא כדורגלן הולנדי המשחק בעמדת המגן הימני בקבוצת באייר לברקוזן מהבונדסליגה.

== קריירת מועדונים ==
פרימפונג גדל במחלקת הנוער של מנצ'סטר סיטי.

ב-2 בספטמבר 2019 חתם פרימפונג על חוזה לארבע עונות בסלטיק מליגת העל הסקוטית. הוא ערך 36 הופעות ליגה במדי המועדון, בהן הבקיע שלושה שערים.

ב-27 בינואר 2021 חתם פרימפונג על חוזה לארבע עונות וחצי בבאייר לברקוזן מהבונדסליגה.

== קריירה בינלאומית ==
פרימפונג הוא חלק מסגל נבחרת הולנד עד גיל 21.

נכלל בסגל נבחרת הולנד בטורניר מונדיאל 2022, על-אף שלא שיחק במדי הנבחרת עד למועד הזימון. ב-13 באוקטובר 2023 ערך את הופעתו הבכורה נגד במוקדמות יורו 2024.

נכלל בסגל נבחרת הולנד לטורניר יורו 2024.

==חיים אישיים==
פרימפונג הוא ממוצא גנאי והוא אחד משישה אחים (שלושה בנים ושלוש בנות), הוא נוצרי אדוק.

==תארים==
;סלטיק
* ליגת העל הסקוטית: 2019/20
* הגביע הסקוטי: 2019/20
* גביע הליגה הסקוטי: 2019/20

;באייר לברקוזן
* בונדסליגה: 2023/24
* הגביע הגרמני: 2023/24

;אישיים
* נבחרת העונה בבונדסליגה: 2022/23, 2023/24
* נבחרת העונה בליגה האירופית: 2023/24

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני סלטיק
קטגוריה:כדורגלני באייר לברקוזן
קטגוריה:כדורגלני נבחרת הולנד
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים זרים בסקוטלנד
קטגוריה:ספורטאים הולנדים בגרמניה
קטגוריה:הולנדים שנולדו ב-2000
Psychofreak

"Psychofreak" (מעוצב באותיות קטנות; בעברית: "פסיכופריק") הוא סינגל שהוקלט על ידי הזמרת הקובנית-אמריקאית קמילה קביו, בהשתתפות הזמרת-יוצרת האמריקאית וילו סמית'. הוא יצא לאור ב-8 באפריל 2022, דרך אפיק רקורדס כסינגל השלישי מתוך אלבום האולפן השלישי של קביו, Familia.

== רקע ==
"Psychofreak" מבוסס על החרדה ממנה קביו סובלת.<ref></ref> היא הצהירה כי השורה "I don't blame the girls for how it went down" מתייחסת לעזיבתה מקבוצת הבנות האמריקאית Fifth Harmony.<ref></ref> מילותיו של "Psychofreak" קשורות בעיקר למערכת היחסים הקודמת שלה עם בן זוגה לשעבר שון מנדס.<ref></ref>

== ביקורות ==
AllMusic כתב כי "Psychofreak" נשמע כמו רצועת דאנס משנות ה-90.<ref></ref> ניק לוין מ-NME ציין כי הוא שמח על כך שעדיין אפשרי לכתוב להיט על בריאות הנפש בשנת 2022.<ref></ref>

== הצלחה מסחרית ==
"Psychofreak" הגיע למקום השבעים וחמש בבילבורד הוט 100 בשיאו ורשם את שירה העשרים של קביו שנכנס למצעד זה. הוא הגיע בנוסף למקום החמישים בבילבורד גלובל 200.

"Psychofreak" הגיע למקום השבעים ושלושה במצעד הסינגלים הבריטי.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי סקוט האריס
קטגוריה:שירים שנכתבו על ידי קמילה קביו
קטגוריה:שירים על מחלות והפרעות
קטגוריה:סינגלים בהוצאת אפיק רקורדס
LGM-35 סנטינל

LGM-35 סנטינל או (GBSD) Ground Based Strategic Deterrent הוא טיל בליסטי בין-יבשתי אמריקאי הנמצא בשלבי פיתוח מוקדמים ומיועד להחליף את טילי ה-LGM-30 מיניטמן III. טילי הסנטינל אמורים להיכנס לשירות בסביבות 2030 ולהישאר בשירות עד 2075. את התוכנית מובילה נורתרופ גראמן שזכתה במכרז מול בואינג.

== היסטוריה ==
בשנת 2010, קואליציית ה-ICBM, מחוקקים ממדינות שמאכלסות טילים גרעיניים, אמרו לנשיא אובמה שהם לא יתמכו באשרור אמנת צמצום הנשק האסטרטגי (START) עם רוסיה, אלא אם כן אובמה יסכים לחדש את השלישייה הגרעינית של ארצות הברית : טילים גרעיניים שניתן לשגר. מהיבשה, מהים ומהאוויר; בהצהרה כתובה, הסכים אובמה "לחדש או להחליף" את כל שלושת הרגליים של השלשה.

בקשה להצעה לפיתוח ותחזוקה של ICBM גרעיני מהדור הבא הוגשה על ידי מרכז הנשק הגרעיני של חיל האוויר האמריקני, מנהלת המערכות של ICBM, חטיבת GBSD ביולי 2016. ה-GBSD יחליף את Minuteman III, שנפרס לראשונה ב-1970, בחלק היבשתי של השלישייה הגרעינית של ארצות הברית. הטילים החדשים, שיוכנסו בהדרגה למעלה מעשור מסוף שנות ה-2020, מוערכים לאורך מחזור חיים של חמישים שנה בעלות של כ-264 מיליארד דולר. בואינג ונורת'רופ גרומן התמודדו על החוזה.

באוגוסט 2017, חיל האוויר העניק חוזי פיתוח ל-3 שנים לבואינג ול-Northrop Grumman תמורת 349 מיליון דולר ו-329 מיליון דולר, בהתאמה. אחת מהחברות הללו הייתה אמורה להיבחר לייצר ICBM גרעיני קרקעי בשנת 2020. בשנת 2029, תוכנית GBSD צפויה להיכנס לשירות ולהישאר פעילה עד 2075.

ב-25 ביולי 2019, בואינג הודיעה כי לא תציע הצעה לתוכנית, תוך ציון הרכישה האחרונה של Northrop של Orbital ATK (כיום Northrop Grumman Innovation Systems), הספקית של בואינג של מנועי רקטות מוצקים. Northrop חתמה על הסכם לחומת אש של הנתונים הקנייניים של בואינג לאחר רכישת Orbital ATK. מאז הפסיק חיל האוויר את המימון לפרויקט בואינג, והותיר את נורת'רופ גרומן כמציע היחיד.

בדצמבר 2019, הוכרז ש-Northrop Grumman זכתה בתחרות לבניית ה-ICBM העתידי. נורת'רופ זכתה כברירת מחדל, מכיוון שההצעה שלהם הייתה ההצעה היחידה שנותרה בחשבון עבור תוכנית GBSD. חיל האוויר אמר כי הם "ימשיכו במשא ומתן אגרסיבי ויעיל ממקור בלעדי" בהתייחס להצעה של נורת'רופ.

ב-8 בספטמבר 2020, מחלקת חיל האוויר העניקה לנורתרופ גרומן חוזה של 13.3 מיליארד דולר לפיתוח הטיל הבליסטי הבין יבשתי GBSD. העבודה על טילי GBSD תיעשה ברוי ופרומנטורי, יוטה; האנטסוויל ומונטגומרי, אלבמה ; קולורדו ספרינגס, קולורדו ; בלוויו, נברסקה ; סן דייגו ווודלנד הילס, קליפורניה ; בסיס כוח החלל ונדנברג, קליפורניה; צ'נדלר, אריזונה ; Annapolis Junction, מרילנד, בין מקומות אחרים.

באפריל 2022, הוכרז השם הרשמי של ה-GBSD: ה-LGM-35A Sentinel

== ראש נפץ ==
ראש הנפץ מתוכנן להיות W87-1, גרסה בעלת תפוקה מוגברת של ראש הנפץ הגרעיני W87 (בעל תפוקה של 300 קילוטון TNT). התפוקה המשוערת של ראש הנפץ החדש צפויה להיות כ-475 קילוטון TNT וטיל הסנטינל צפוי לשאת בין 12–15 ראשי נפץ.

== מקורות ==
* https://www.afnwc.af.mil/Weapon-Systems/Sentinel-ICBM-LGM-35A/ 
* https://www.northropgrumman.com/gbsd/

קטגוריה:טילים בליסטיים אמריקאיים
קטגוריה:טילים גרעיניים אמריקאיים
קטגוריה:טילים בעלי יכולת MIRV
רובין קולוויל

רובין ג'יימס קולוויל (באנגלית: Rubin James Colwill; נולד ב-27 באפריל 2002 בנית' שבוויילס) הוא כדורגלן ולשי המשחק בעמדת הקשר ההתקפי בקבוצת קארדיף סיטי מהפוטבול ליג צ'מפיונשיפ ובנבחרת ויילס.

== קריירת מועדונים ==
קולוויל גדל במחלקת הנוער של קארדיף סיטי. ב-13 בפברואר 2021 ערך את הופעת הבכורה שלו בקבוצה הבוגרת של המועדון, בניצחון 1–3 על קובנטרי סיטי במסגרת המחזור ה-29 בפוטבול ליג צ'מפיונשיפ לעונת 2020/2021. בסך הכל ערך הופעות ליגה בעונה זו, ובעונת 2021/2022 הוסיף 34 הופעות ליגה וחמישה שערים.

== קריירה בינלאומית ==
ב-2 ביוני 2021 ערך קולוויל את הופעת הבכורה שלו בנבחרת ויילס, בהפסד 0–3 לנבחרת צרפת במשחק ידידות. קולוויל היה חלק מסגל נבחרת ויילס בטורניר יורו 2020 בשנת 2021, אך לא שיחק בטורניר.

ב-29 במרץ 2022 הבקיע את שער הבכורה שלו בנבחרת, בתיקו 1-1 נגד נבחרת צ'כיה במשחק ידידות.

נכלל בסגל נבחרת ויילס לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים ולשים
קטגוריה:קשרי כדורגל ולשים
קטגוריה:כדורגלני קארדיף סיטי
קטגוריה:כדורגלני נבחרת ויילס
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ולשים שנולדו ב-2002
אדג'ינג

אדג'ינג (באנגלית: Edging) או השהיית אורגזמה היא טכניקה מינית בה עוצרים או מאיטים את הגירוי המיני רגע לפני האורגזמה, נותנים לעוררות המינית להירגע וחוזרים על הפעולה. טכניקה זו נועדה להעצים את האורגזמה של נשים וגברים, לעזור לגברים במקרה של שפיכה מוקדמת ולהאריך את משך יחסי המין.

הרעיון של עוררות מינית ללא שפיכת זרע הופיעו לראשונה בכתבים דאואיסטים אשר האמינו כי הזרע מכיל אנרגיה והימנעות משפיכה עוזרת לשמר את האנרגיה בגוף הגבר. אדג'ינג היא שיטה המקובלת גם היום בפילוסופיית הטנטרה כדרך המאפשרת להשאיר את העוררות המינית ברמה גבוהה וכדי להאריך את מעשה האהבה. בשנות החמישים של המאה העשרים האדג'ינג הוצע כשיטה לטיפול בשפיכה מוקדמת וכונה שיטת "התחל הפסק". שיטה זו הופנתה לגברים בלבד ונועדה לעזור להם לשלוט על האורגזמה, ללמד אותם לזהות טוב יותר את נקודת האל-חזור של האורגזמה, ולהאריך את הזמן יחסי המין. מחקר משנת 2014 מצא שנשים המתאמנות באדג'ינג מגיעות לאורגזמה בקלות רבה יותר.

== כדרך להעצמת האורגזמה ==
הפעולה של הבאת בן/בת הזוג לרמת גירוי של סף אורגזמה מלווה בפעילות של המערכת הפאראסימפתטית הגורמת לזרימה מוגברת של דם לאברי המין והגברת הפעילות של ההמערכת ההורמונלית שגורמת לעוררות התשוקה המינית. בזמן המנוחה לחץ הדם באברי המין וההורמונים אינם מספיקים לרדת לרמתם המקורית וחזרה על התהליך שוב עד לרמת גרוי של סף אורגזמה גורמת למערכות אלו לפעול מחדש. גירוי מיני מתמשך מסוג זה יכול להעלות את העוררות המינית מעבר למה שקורה בזמן אורגזמה ליניארית וכאשר מחליטים לעבור את הסף ולהגיע לאורגזמה היא ארוכה ועוצמתית יותר. אצל חלק מהאנשים תחושות אלו אינן נעימות ולכן כאשר פעילות זו נעשית בין בני זוג חשוב לברר מראש אם השותף מוכן להתנסות שכזו.

== BDSM ==
בעולם ה-BDSM, אדג'ינג משמש כשיטה לשלוט ולהעניש את הכנוע. גירוי מיני ממושך לרוב מלווה ברצון של הכנוע להגיע לפורקן אך מאחר שהשולט קובע את מספר סבבי הגירוי לפני שיאפשר לכנוע להגיע לאורגזמה הדבר יוצר אצלו תסכול מיני הולך וגובר. שיטת ענישה נוספת היא טיזינג ומניעה כאשר השולט מבצע אדג'ינג אך אינו מאפשר לכנוע להגיע לאורגזמה בסוף הסשן.

== ראו גם ==
* כאב ביצים
* אורגזמה בכפייה (BDSM)
* נקודת הג'י
* סקסולוגיה

== הערות שוליים ==

קטגוריה:אורגזמה
מגומי יוקוטה

מגומי יוקוטה (ביפנית: 横田 めぐみ; נולדה ב-5 באוקטובר 1964) הייתה ילדה יפנית בת 13 שנחטפה על ידי סוכן צפון קוריאני ב-1977 כשהייתה תלמידת חטיבת ביניים. היא הייתה אחת משבעה עשר אזרחים יפנים לפחות שנחטפו על ידי צפון קוריאה בסוף שנות ה-70 ותחילת שנות ה-80. ממשלת צפון קוריאה הודתה בחטיפתה, אך אמרה שהיא מתה בשבי. הוריה של יוקוטה ואנשים אחרים ביפן הביעו בפומבי את האמונה שהיא עדיין בחיים בצפון קוריאה וניהלו קמפיין ציבורי המבקש את שחרורה.

==היסטוריה==
יוקוטה נחטפה ב-15 בנובמבר 1977 בזמן שהלכה הביתה מבית הספר שלה. ההערכה היא שהיא נחטפה בגלל שבמקרה היא הייתה עדה לפעילות של סוכנים צפון קוריאנים ביפן ולכן הסוכנים רצו להשתיק אותה. על פי הדיווחים, הסוכנים גררו אותה לתוך סירה ולקחו אותה היישר לצפון קוריאה, למתקן שבו לימדו אותה את השפה הקוריאנית. בסופו של דבר היא שובצה באוניברסיטה שבו לומדים מרגלים צפון קוריאנים שפות זרות ומנהגים. שם היא לימדה את השפה היפנית מרגלים שעברו הכשרה לחדור ליפן.

==קישורים חיצוניים==
* 

קטגוריה:אישים שנחטפו
קטגוריה:קוריאה הצפונית: היסטוריה
קטגוריה:יפנים שנולדו ב-1964
קטגוריה:נפטרות ב-1994
צ'ארלס רוברט ג'נקינס

צ'ארלס רוברט ג'נקינס (באנגלית: Charles Robert Jenkins) (18 בפברואר 1940 - 11 בדצמבר 2017) היה חייל בצבא ארצות הברית שחי בצפון קוריאה בין השנים 1965 ל-2004 לאחר שערק מיחידתו וחצה את האזור המפורז הקוריאני.<ref name="cbsnews2005"></ref>

ג'נקינס היה אחד משישה חיילים אמריקאים שערקו לצפון קוריאה לאחר מלחמת קוריאה, אך היחיד שהצליח לעזוב את המדינה. האחרים מתו מסיבות טבעיות בצפון קוריאה. לאחר בריחתו והאיחוד עם משפחתו בארצות הברית, הוא השתקע עד סוף ימי חייו ביפן, שם נפטר בשנת 2017. הוא הותיר אחריו אישה ושתי בנות, שגם הן נמלטו מצפון קוריאה.

==שירות צבאי ועריקה==
ג'נקינס נולד בצפון קרוליינה שבארצות הברית. הוא הצטרף למשמר הלאומי של ארצות הברית ב-1955, בגיל 15, כשהוא מתחת לגיל הגיוס המינימלי. הוא הצטרף לצבא הסדיר ב-1958 והוצב בדיוויזיית הפרשים הראשונה. הוא שירת בדרום קוריאה מ-1960 עד 1961, במערב גרמניה מ-1962 עד 1964, ושוב בדרום קוריאה מ-1964 עד 1965.

בדרום קוריאה ג'נקינס שובץ לסיורי לילה. הוא נבהל מהסיכוי שיישלח לדרום וייטנאם. בערב של 4 או 5 בינואר 1965 הוא חצה את הגבול לקוריאה הצפונית ונכנע לכוחותיה. תקוותו הייתה שהוא יישלח לברית המועצות, ולאחר מכן באמצעות חילופי שבויים, יחזור בסופו של דבר לארצות הברית. זמן קצר לאחר מכן, התעמולה הצפון קוריאנית הכריזה כי סמל אמריקאי ערק, ושידרה הצהרות שנאמרו לכאורה על ידו. צבא ארצות הברית טען שג'נקינס כתב ארבעה מכתבים המצהירים על כוונתו לערוק (טענה אותה ג'נקינס הכחיש), עם זאת, לפי הדיווחים המכתבים המקוריים אבדו. קרוביו של ג'נקינס טענו לאורך כל היעדרותו כי הוא נחטף.

==קישורים חיצוניים==

* 
* 

==הערות שוליים==

קטגוריה:יחסי ארצות הברית – קוריאה הצפונית
קטגוריה:עריקים
קטגוריה:אמריקאים שנולדו ב-1940
קטגוריה:אמריקאים שנפטרו ב-2017
אלטאוסזה

אלטאוסזה (בגרמנית: Altaussee) היא עיירה במדינת שטיריה שבאוסטריה, על גדות אגם אלטאוסזה. המקום ידוע כספא ופעילות מכרות מלח רבות באזור.

==היסטוריה==
בהתאם לממצאים ארכאולוגיים נוכחות התיישבות באזור הייתה קיימת עוד בתקופת האימפריה הרומית.

בסביבת היישוב קיימות מספר פסגות בגובה כ-1700 מ'. עוד במהלך המאה ה-12 החלה באזור כריית מלח במכרות שנחפרו בתוך ההר. תחילה הם היו בבעלות המנזר המקומי. בשנת 1211 בהוראת לאופולד השישי שהיה דוכס אוסטריה הם הועברו לשליטתו. בשנת 1334 הם עבדו לבעלות פרטית. באותה תקופה עבדו בהם 130 פועלים והם יצרו כ-10 אלף טון מלח בשנה. בשנת 1445 בהחלטת פרידריך השלישי, קיסר האימפריה הרומית הקדושה הם חזרו לבעלות המדינה. בשנת 2008 נוצרו במקום 450 אלף טון מלח.

במהלך המאה ה-19 באזור התפתח אזור ספא. בין מבקרי הספא המקומי היו הוגו פון הופמנסתאל, יעקב וסרמן ותאודור הרצל.

בשנת 1938 האזור סופח לגרמניה. מספר אחוזות שהיו בבעלות יהודית עבדו אריזציה. אחת מהן שימשה את יוזף גבלס במהלך חופשות באזור. לקראת סיום המלחמה האזור היה חלק של "מבצר האלפי". במכרות המלח הוסתרו אוצרות רבות שנאספו על ידי הנאצים ברחבי אירופה הכבושה. אירועים אלו תוארו בסרט "ציידי האוצרות". במהלך המלחמה באזור פעלה מחתרת בה השתתפה בין היתר אדית האוור פריצ'מות' שעל פעילותה קיבלה הכרה כחסידת אומות העולם. ב-8 במאי 1945 האזור נכבש על ידי כוחות צבא ארצות הברית. ב-12 במאי בקרבת היישוב נתפס ארנסט קלטנברונר. עד לשנת 1955 האזור היה חלק של אזור כיבוש האמריקאי.

==קישורים חיצוניים==

* 

קטגוריה:שטיריה: ערים
קטגוריה:מקומות מרפא
אחכה לו

אחכה לו הוא אלבום הבכורה של הזמר החסידי-אמריקאי לוי פולקוביץ. האלבום יצא בשנת 2015 והוא כולל 11 רצועות. האלבום הופק בידי המפיק אברהם מרדכי שוורץ. האלבום זכה להצלחה מסחרית גבוהה ותוך פחות משנה מכר למעלה מ-20 אלף עותקים ממנו.

האלבום מכיל לחנים של יוסי גרין, שייע גרוס, פינקי ובר, ברוך שלום בלסופסקי ועוד.

האלבום עורר סערה במגזר החרדי ובעיקר בחסידות סאטמר כאשר התברר ששיר הנושא של האלבום אחכה לו בלחן של החזן ה. אינהארן הוא קאבר לשיר "Working Late Tonight" של הזמרת הגויה איימי סטיוארט . בעקבות כך הופעל לחץ ציבורי על פולקוביץ שיתבע את המלחין בבית דין, אך פולקוביץ לא עשה זאת. הזמר והיוצר ליפא שמלצר יצא להגנת פולקובייץ ואיינהורן ואמר בשם האדמו"ר רבי יצחק אייזיק טויב מקאליב שיש "לגייר שירים" לכתחילה.

==רשימת רצועות==

==השתתפו בהקלטות==
* לוי פולקוביץ
* מוישי קרויס
* ברוך שלום בלסופסקי
* מקהלת שירה

מקהלה: אברהם י. עקשטיין, אהרלה סמט, איציק שפריי, אלי שפריי, זאנוויל ויינברגר, יואלי דיקמן, יוסף וויינבערגער, יודא ארשטיין, יעקב עקשטיין, יעקב רוטבלט, מוטי רוטלר, מיכאל וויינבערגער, סיני ברמץ, שרוליק ויצמן, יואלי הורוויץ, הערשי וויינבערגער, לוי פאסטן, יוסי ארגעל, יודי שווארץ

מקהלת ילדים: אברהם גראס, מרדכי שטיינבערג, נתנאל ווייס, יוסי ווייס, שמשון קויפמאן

==קישורים חיצוניים==
* 
* יוסלה קלצקין, ביקורת אלבום [https://www.cmusic.co.il/Reviews/00207-כשמצפים-לאלבום-טוב---אחכה-לו.html כשמצפים לאלבום טוב - 'אחכה לו'...], שיא מיוזיק

==הערות שוליים==

קטגוריה:אלבומים חסידיים
קטגוריה:אלבומים בעברית
קטגוריה:אלבומים ביידיש
קטגוריה:אלבומי 2015
קטגוריה:אלבומי בכורה מ-2015
השמחה שלנו (שיר של איתי לוי ודודו אהרון)

"השמחה שלנו" הוא סינגל שהוקלט על ידי הזמר הישראלי איתי לוי, יחד עם הזמר-יוצר הישראלי דודו אהרון. השיר יצא לאור ב-23 באפריל 2019, בהוצאת חברת התקליטים NMC יונייטד אנטרטיינמנט. השיר יצא כסינגל הראשון מתוך אלבומו השמיני של אהרון, השמחה שלנו וכסינגל ה-11 מתוך אלבומו הרביעי של לוי, שתישרף האהבה.

== רקע וכתיבה ==
השיר נכתב והולחן על ידי איתי לוי, דודו אהרון ואבי אוחיון, והופק על ידי יעקב למאי. השיר הוא בסגנון הפופ אשר משלב בתוכו את הסגנון הים-תיכוני.

== וידאו קליפ ==
הווידאו קליפ הנלווה שצולם לשיר פורסם בערוץ היוטיוב של לוי ב־23 באפריל 2019, בסמוך לצאת הסינגל עצמו. נכון ליוני 2022, מונה הצפיות של הקליפ עומד על למעלה מ-4 מיליון.

== מיקומי שיא ==

==הערות שוליים==

קטגוריה:שירי 2019
קטגוריה:סינגלים מ-2019
קטגוריה:שירי דודו אהרון
קטגוריה:שירי איתי לוי
קטגוריה:דואטים
קטגוריה:שירים בעברית
קטגוריה:שירים על אושר
קטגוריה:סינגלים בהוצאת NMC יונייטד אנטרטיינמנט
בונזי קולסון

בונזי אלכסנדר קולסון השני (באנגלית: Bonzie Alexander Colson II; נולד ב-12 בינואר 1996) הוא כדורסלן אמריקאי המשחק בעמדות הסמול פורוורד והפאוור פורוורד בפנרבחצ'ה.

==קריירה==
קולסון החל לשחק כדורסל בבית הספר התיכון סנט אנדרו שבברינגטון, רוד איילנד. כשסיים את התיכון, שוכנע על ידי עוזר מאמן קבוצת הכדורסל של אוניברסיטת נוטרדאם להצטרף לאוניברסיטה, שתתאים ותטפח את הצד ההתקפי שלו.<ref></ref><ref></ref>

בסיום עונת הרוקי שלו באוניברסיטה, הוא נבחר ל'תגלית העונה' של הקבוצה. בעונתו השנייה קלע 30 נקודות בניצחון קבוצתו על קבוצת הכדורסל של אוניברסיטת דיוק בחוץ, ובעונתו השלישית הוביל את הקבוצה בנקודות ואת הליגה בריבאונדים.<ref></ref> בעונת 2017/2018 שבר פעמיים את רגלו, והחמיץ מספר רב של משחקים.<ref></ref>

ב-18 בספטמבר 2018 חתם בקליבלנד קאבלירס,<ref></ref> שוויתרה עליו ב-13 באוקטובר<ref></ref> ושלחה אותו לקאנטון צ'ארג' מליגת הפיתוח של ה-NBA. במשחקו הראשון בליגה קלע 23 נקודות ואסף 15 ריבאונדים.

ב-15 בינואר 2019 חתם על חוזה דו-כיווני במילווקי באקס, כשעל פי תנאי החוזה הוא ישחק במקביל בוויסקונסין הרד מליגת הפיתוח.<ref></ref> הוא ערך את הופעת הבכורה שלו ב-NBA ב-25 בפברואר 2019, כששיחק שלוש דקות בניצחון הבאקס 117–106 על שיקגו בולס.<ref></ref> ב-31 במרץ פתח לראשונה בחמישייה במשחק נגד אטלנטה הוקס, בו קלע 15 נקודות וקטף 16 ריבאונדים ב-41 דקות.<ref></ref> ב-21 ביולי 2019 הבאקס ויתרו עליו,<ref></ref> לאחר ששיחק שמונה משחקי NBA, בהם רשם ממוצעים של 4.9 נקודות, 3.8 ריבאונדים ו-0.4 אסיסטים ב-12.3 דקות למשחק.

ב-30 ביולי 2019 חתם בדרושפאקה. ב-24 באפריל 2020 עזב את המועדון, לאחר שהעמיד ממוצעים של 12.2 נקודות ו-5.1 ריבאונדים למשחק בליגה הטורקית ו-10.8 נקודות ו-5.0 ריבאונדים למשחק ביורוקאפ.<ref></ref>

ב-31 באוגוסט 2020 חתם בשטרסבורג.<ref></ref> ב-14 באוקטובר 2020 נבחר לשחקן השבוע, לאחר שרשם 24 נקודות, תשעה ריבאונדים ושני אסיסטים בניצחון קבוצתו על אורליאן.<ref></ref>

ב-10 ביולי 2021 חתם בפינאר קרשיאקה מליגת העל הטורקית.<ref></ref> קולסון וקבוצתו הגיעו עד לגמר ליגת האלופות בו הפסידה הקבוצה 59–64 לסן פבלו בורגוס. למרות ההפסד, קולסון נבחר לשחקן המצטיין של הטורניר.

ב-22 ביוני 2022 חתם במכבי תל אביב.

ביוני 2024 חתם קולסון בפנרבחצ'ה לשלוש שנים.

==קישורים חיצוניים==

* 

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:וושינגטון די. סי.: כדורסלנים
קטגוריה:כדורסלני אוניברסיטת נוטרדאם
קטגוריה:כדורסלני קאנטון צ'ארג'
קטגוריה:כדורסלני מילווקי באקס
קטגוריה:כדורסלני ויסקונסין הרד
קטגוריה:כדורסלני דרושפאקה
קטגוריה:כדורסלני שטרסבורג
קטגוריה:כדורסלני פינאר קרשיאקה
קטגוריה:כדורסלני מכבי תל אביב
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-1996
Feelings (שיר של היילי קיוקו)

"Feelings" הוא סינגל של הזמרת-יוצרת האמריקאית, היילי קיוקו, שיצא, על ידי חברות התקליטים אמפייר דיסטריביושן ואטלנטיק רקורדס, ב-19 באוקטובר 2017. השיר מופיע באלבום האולפן הראשון של היילי קיוקו, Expectations.<ref></ref>

השיר נכתב על ידי היילי קיוקו, ברנדון קולביין, ניק ביילי, ג'ונו דור , ססיל ברנרדי וקתרין אוסטנברג, והופק על ידי ניק ביילי, ג'ונתן דור והיילי קיוקו. השיר נכתב בכדי לנרמל מערכות יחסים לסביות בחברה ההטרונורמטיבית.<ref name="Buzzfeed"></ref>

נכון ליוני 2022, השיר הושמע למעלה מ-36 מיליון פעמים בספוטיפיי.<ref></ref>

== וידאו קליפ ==
הווידאו קליפ לשיר יצא בערוץ היוטיוב של היילי קיוקו ב-19 באוקטובר 2017. נכון ליוני 2022, הווידאו קליפ, שצולם בטייק אחד, נצפה למעלה מ-30 מיליון פעמים.<ref name="Buzzfeed" /><ref></ref> בווידאו קליפ נראית קיוקו רודפת אחר אהובתה, בחורה בשם דסי (אלכסנדרה רודריגז).<ref></ref><ref name="Billboard"></ref>

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי היילי קיוקו
קטגוריה:שירים באנגלית
קטגוריה:שירי להט"ב
קטגוריה:שירים על רגשות
קטגוריה:בלדות פופ
קטגוריה:שירי סינת'-פופ אמריקאיים
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת אמפייר דיסטריביושן
Hand in Glove

"Hand in Glove" הוא סינגל של להקת הרוק האנגלית, הסמית'ס, שנכתב על ידי הגיטריסט ג'וני מאר והזמר מוריסי, והופק על ידי הסמית'ס. השיר יצא, על ידי חברת התקליטים העצמאית ראף טרייד, ב-13 במאי 1983. השיר הגיע, בשיאו, למקום השלישי במצעד האינדי הבריטי, ולמקום ה-124 במצעד הסינגלים הבריטי.

גרסת רמיקס לשיר הופיעה באלבום הבכורה של הלהקה, The Smiths. ב-9 באפריל 1984, יצאה גרסת כיסוי שהוקלטה על ידי הזמרת הבריטית, סנדי שו, בהשתתפות ג'וני מאר, אנדי רורק ומייק ג'ויס כמוזיקאי רקע. גרסת הכיסוי הגיעה, בשיאה, למקום ה-13 במצעד הסינגלים האירי, למקום ה-27 במצעד הסינגלים הבריטי, ולמקום הראשון במצעד האינדי הבריטי.

== מיקומי שיא ==

== גרסת הכיסוי של סנדי שו ==

על אף שמוריסי וג'וני מאר היו כחלק מלהקת הסמית'ס, למוריסי ומאר היו שאיפות להיות מוכרים ככותבי שירים, על ידי הוצאת גרסאות כיסוי לשירים שלהם על ידי אחרים, בין היתר הזמרת הבריטית, סנדי שו.<ref name="Goddard88">Goddard, p. 88</ref> בקיץ 1983, מאר ומוריסי החלו לבקש משו להוציא גרסת כיסוי לשיר שלהם "I Don't Owe You Anything". הזוג שלח לשו מכתבים שונים יחד עם הדגמות של שירים. בתחילה, שו הייתה סקפטית, לאחר שהתייאשה מתשומת הלב התקשורתית השלילית שליוותה את השיר "Reel Around the Fountain" של הסמית'ס, וכאשר קיבלה עותק של "Hand in Glove" בדואר, על פי הדיווחים, היא אמרה לבעלה כי: "הוא התחיל לשלוח לי תמונות של גברים עירומים עם הישבן שלהם!".<ref name="Goddard89">Goddard, p. 89</ref>

שו זכתה בסופו של דבר בהתערבותו של ג'ף טראוויס ובשבחי מוריסי לה בעיתונות. בינואר 1984, הודיעה NME ששו והסמית'ס יוציאו הקלטה משותפת של "I Don't Owe You Anything" כסינגל בראף טרייד. בפברואר, שו והסמית'ס נסעו לאולפני מטריקס בלונדון, שם הקליטה שו שלושה שירים של הסמית'ס עם מאר, ג'ויס ורורק. הגרסה של "Hand in Glove" שהוקלטה במטריקס הייתה שונה קצת מבחינה הלירית, והיא בוצעה במפתח די מינור, בעוד שהריף של תחילת השיר היה על סולם מז'ור. בסופו של דבר, שו בחרה בהקלטה של "Hand in Glove" כאיי-סייד של הסינגל, והציבה את "I Don't Owe You Anything" כבי-סייד.<ref name="Goddard89" /> העטיפה כוללת תמונה של ריטה טאשינגהם מהסרט קורטוב של דבש.

גרסת הכיסוי, שיצאה ב-9 באפריל 1984, הגיעה, בשיאה, למקום ה-13 באירלנד, למקום ה-27 במצעד הסינגלים הבריטי, ולמקום הראשון במצעד האינדי הבריטי.<ref>Goddard, p. 90</ref><ref>Roberts, David (editor) (2006). British Hit Singles & Albums (19th edition). London: HiT Entertainment. p. 495. </ref><ref>Goddard, p. 91-92</ref>

השיר הופיע בגרסת הדלוקס של אלבום האולפן השביעי של סנדי שו, Hello Angel .

=== מיקומי שיא ===

== לקריאה נוספת ==
<div class="mw-content-ltr">
* Goddard, Simon. The Smiths: Songs That Saved Your Life. Reynolds & Hern Ltd., 2003. 
</div>

== קישורים חיצוניים ==

== הערות שוליים ==

קטגוריה:שירי 1983
קטגוריה:סינגלי בכורה מ-1983
קטגוריה:סינגלים מ-1984
קטגוריה:שירי הסמית'ס
קטגוריה:שירים באנגלית
קטגוריה:שירי להט"ב
חיים אברהם אישטרושה

רבי חיים אברהם אישטרושה או איסטרושה או איסטרולסה<ref>שם משפחתו הארוך גרם לשיבושים רבים. "אישטרושה" הוא השם בו חתם ומופיע על ספריו, אך האחרונים מכנים אותו גם כדוגמה השנייה. הדוגמה האחרונה מופיעה גם היא, למשל בספר תורה וחיים אות רטו"ב</ref> היה אב"ד, רבה של שירון (סרס) שביוון בסוף המאה ה-18 ותחילת המאה ה-19, ומחבר שו"ת ירך אברהם.

== ביוגרפיה ==
נולד בשנת התק"ך (1760) בשאלוניקי לרבי דוד איסטרושה, בן בנו של הרב דניאל בן משה אישטרושה, ראש ישיבת פורטוגל - יחיא בסלוניקי ומחבר ספר "מגן גיבורים"<ref>שאלוניקי תקי"ד</ref>.למד בצעירותו בביתו, שם היה בית המדרש שבראשו עמד אביו.<ref name=":0">בן לאברהם דרוש א'</ref> זמן מה לאחר שהוסמך להוראה, יצא לשמש ברבנות בעיר קומוטיני, בצפון-מזרח יוון, כמו כן כיהן כרב גם בערים לאריסה וקסטוריה. הרב חיים פאלאג'י מביא אותו בספריו, ומכנה אותו <ref>החבי"ף, תורה וחיים אות רטו"ב</ref>

בט' בטבת ה'תקס"ד מונה לרבה של הקהילה היהודית בשירון<ref>בן לאברהם, פרשת ויגש, דרוש ראשון</ref>, שם התפרסם ובתקופה זו הדפיס את ספריו. לאחר זמן מה שב לשאלוניקי היה רגיל לדרוש בבית המדרש "מגורשי קאשטיליה" שבעיר, כמו למשל בשנת התקד"ן (1794), אז דרש לכבוד פטירת סבתו מצד אמו, פלור<ref>בן לאברהם, פרשת וירא</ref>. בשנת התקס"ח דרש בק"ק "קאטאלטן ישן" שבעיר לכבוד פטירת גיסו, אמו של האחרון ויצחק מאטאלון<ref>בן לאברהם, פרשת חיי שרה, דרוש ראשון</ref> בשנת התקס"ג חנך את בית הכנסת "איטליא חדש" שבסלוניקי. כיהן כרבה של קהילת איטליא ישן בעיר.

נפטר בשנת התקפ"ט (1829) ונספד באזמיר על ידי רבי דוד אמאדו<ref>תהלה לדוד, חלק א', דרוש ט"ז לשבת הלבשה</ref>.

== ספריו ==
שער ספר ירך אברהם חלק שני
* ירך אברהם חלק א (שאלוניקי תקע"ה) - שאלות ותשובות בנושאים השייכים לחלקים אורח חיים, יורה דעה ואבן העזר בשולחן ערוך, ובסופו שאלות בנושאים אבן העזר וחשן משפט שהשיב סבו, רבי דניאל וכן קונטרס שמות גיטין שחיבר זקנו. בתוך הספר ישנם גם תשובות מאת אבי המחבר, רבי דוד.
* ירך אברהם חלק שני (שאלוניקי התקע"ה) - שאלות ותשובות בנושאים השייכים לחלק חשן משפט בשולחן ערוך.
* בן לאברהם<ref>כך בכותרת הספר, אך בכותרות שבראשי העמודים כתוב "בן אברהם"</ref> (שאלוניקי התקפ"ו) - דרושים על סדר פרשות השבוע, וביניהם דרושעם שחיבר אביו, כמו למשל דרוש שכתב לו אביו לומר בבר המצווה שלו<ref name=":0" />, ודרוש א' בפרשת וישב. עוד בחיבור דרושים להספד יוסף מרדכי מיוחס (בעל ספר ברכות המים)<ref>פרשת ויצא דרוש א'</ref>, החיד"א, חכם אברהם הלוי ועוד. בספר דרושים לשבת הלבשה<ref>שמות, דרוש ג'</ref>

== לקריאה נוספת ==
רבי שלמה חזן, המעלות לשלמה, ערך רבי אברהם איסטרושה.

== קישורים חיצוניים ==
* 
* 
*
* 

== הערות שוליים ==

קטגוריה:רבנים יוונים
קטגוריה:מחברי ספרי שו"ת
קטגוריה:האימפריה העות'מאנית: רבנים
קטגוריה:רבנים: אחרונים
קטגוריה:רבנים ספרדיים
קטגוריה:מחברי ספרי דרוש
דניאל אפרייה

דניאל אפרייה ברנייה (באנגלית: Daniel Afriyie Barnieh; נולד ב-26 ביוני 2001 בקומאסי שבגאנה) הוא כדורגלן גנאי המשחק בעמדת קשר הכנף בקבוצת אקרה הארטס אוף אוק מליגת העל הגאנאית ובנבחרת גאנה.

== קריירת מועדונים ==
אפרייה החל את הקריירה המקצוענית שלו ברהימו מליגת העל הבורקינאית. ב-15 בינואר 2020 חתם על חוזה לשלוש עונות באקרה הארטס אוף אוק מליגת העל הגאנאית.

== קריירה בינלאומית ==
ב-10 ביוני 2022 ערך אפרייה את הופעת הבכורה שלו בנבחרת גאנה, בהפסד 1–4 לנבחרת יפן במסגרת חצי גמר גביע קירין .

נכלל בסגל נבחרת גאנה לטורניר מונדיאל 2022.

== תארים ==
;רהימו
* אליפות בורקינה פאסו (1): 2018/2019

;אקרה הארטס אוף אוק
* אליפות גאנה (1): 2020/2021
* הגביע הגאנאי (1): 2021
* הסופר קאפ הגאנאי (1): 2021
* גביע הנשיא (1): 2022

;נבחרת גאנה עד גיל 20
* גביע אפריקה לאומות עד גיל 20 (1): 2021

== קישורים חיצוניים ==

== הערות שוליים ==

קטגוריה:כדורגלנים גנאים
קטגוריה:קשרי כדורגל גנאים
קטגוריה:קומאסי: כדורגלנים
קטגוריה:כדורגלני אקרה הארטס אוף אוק
קטגוריה:כדורגלני נבחרת גאנה
קטגוריה:כדורגלני מונדיאל 2022
קטגוריה:גנאים שנולדו ב-2001
דניס אנקרומה-קורסה

דניס קודוו אנקרומה-קורסה (באנגלית: Dennis Kodwo Nkrumah-Korsah; נולד ב-25 בפברואר 1996 בגאנה) הוא כדורגלן גנאי המשחק בעמדת המגן השמאלי בקבוצת אקרה הארטס אוף אוק מליגת העל הגאנאית ובנבחרת גאנה.

== קריירת מועדונים ==
אנקרומה-קורסה החל את הקריירה המקצוענית שלו באבוסואה דווארפס מליגת העל הגאנאית. ב-1 בפברואר 2022 חתם באקרה הארטס אוף אוק, גם היא מליגת העל הגאנאית.

== קריירה בינלאומית ==
ב-10 ביוני 2022 ערך אנקרומה-קורסה את הופעת הבכורה שלו בנבחרת גאנה, בהפסד 1–4 לנבחרת יפן במסגרת חצי גמר גביע קירין .

==קישורים חיצוניים==

==הערות שוליים==

קטגוריה:כדורגלנים גנאים
קטגוריה:מגני כדורגל גנאים
קטגוריה:כדורגלני אקרה הארטס אוף אוק
קטגוריה:כדורגלני נבחרת גאנה
קטגוריה:גנאים שנולדו ב-1996
דניס אקרט

דניס-יראי אקרט איינסה (בגרמנית: Dennis-Yerai Eckert Ayensa; נולד ב-9 בינואר 1997 בבון שבגרמניה) הוא כדורגלן גרמני המשחק בעמדת החלוץ בקבוצת רויאל אוניון סן-ז'ילואז מליגת העל הבלגית.

== קריירת מועדונים ==
אקרט נולד בבון שבגרמניה, וגדל במחלקות הנוער של SC פולהיים, פ.צ. קלן, אלמניה אאכן ובורוסיה מנשנגלדבך. הוא החל את הקריירה המקצוענית שלו בקבוצות המילואים של בורוסיה מנשנגלדבך ושל סלטה ויגו. ב-18 באוגוסט 2018 ערך אקרט את הופעת הבכורה שלו בקבוצה הראשונה של סלטה ויגו, בתיקו 1-1 נגד אספניול במסגרת המחזור הראשון בלה ליגה לעונת 2018/2019. בסך הכל ערך תשע הופעות ליגה במדי המועדון.

ב-31 בינואר 2019 הושאל אקרט למשך חצי עונה לאקסלסיור רוטרדם מליגת העל ההולנדית. ב-3 בפברואר ערך את הופעת הבכורה שלו במועדון, בניצחון 2-1 על פיינורד במסגרת המחזור ה-20 בליגה לעונת 2018/2019. ב-17 בפברואר הבקיע את שער הבכורה שלו במועדון, בניצחון 2-1 על אמן במסגרת המחזור ה-22 בליגה. בסך הכל ערך אקרט 12 הופעות ליגה במשך תקופת ההשאלה, בהן הבקיע שני שערים.

ב-2 בספטמבר 2019 חתם אקרט באינגולשטאדט 04 מהליגה הגרמנית השלישית. בשתי העונות הראשונות שלו במועדון ערך אקרט 54 הופעות ליגה, בהן הבקיע 23 שערים. בתום עונת העפיל אקרט עם קבוצתו לבונדסליגה השנייה, במסגרתה ערך אקרט 24 הופעות ליגה והבקיע שני שערים בעונת .

ב-20 ביוני 2022 חתם אקרט ברויאל אוניון סן-ז'ילואז, סגנית אלופת ליגת העל הבלגית.
== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני סלטה ויגו
קטגוריה:כדורגלני אקסלסיור רוטרדם
קטגוריה:כדורגלני אינגולשטאדט 04
קטגוריה:כדורגלני רויאל אוניון סן-ז'ילואז
קטגוריה:ספורטאים גרמנים בספרד
קטגוריה:ספורטאים זרים בהולנד
קטגוריה:ספורטאים זרים בבלגיה
קטגוריה:גרמנים שנולדו ב-1997
מדור פיות

מדור פיות הוא אלבום אולפן של המוזיקאי והזמר הישראלי רמי פורטיס, אשר יצא ב-29 באוגוסט 2017.

==סקירה כללית==
האלבום יצא בפורמט דיגיטלי, בתקליטור ועל גבי תקליט ויניל.

הסינגל הראשון מתוך האלבום, "הצדפה המהבהבת", יצא ב-18 ביוני 2017. הסינגל השני, "סאניאסי", יצא ב-12 באוגוסט 2017.

הופעת הבכורה נערכה ב-8 בספטמבר 2017 במלון אלמא בזכרון יעקב.
מופע ההשקה נערך ב-14 בדצמבר 2017 במועדון הבארבי בתל אביב.

באלבום פורטיס משתף פעולה בין היתר עם:
* עומר ג'ו נווה: גיטרות, קולות, קלידים, אלקטרוניקה ובס
* דני עבר הדני: קלידים, קולות ובס
* גיא פורטיס: גיטרות וקולות
* איתן רז: תופים
* נעה אילי: צ'לו וקולות
* ברי סחרוף: קלידים ושירה (ברצועות 4, 7)

==רשימת השירים==

==קישורים חיצוניים==

==הערות שוליים==

קטגוריה:אלבומי 2017
קטגוריה:אלבומי רמי פורטיס
קטגוריה:אלבומים בעברית
קטגוריה:אלבומי רוק אלטרנטיבי
קטגוריה:אלבומי רוק ישראליים
קטגוריה:אלבומי חברת התו השמיני
גאורגי פירינסקי

גאורגי גאורגייב פירינסקי (בבולגרית: Георги Георгиев Пирински; נולד ב-10 בספטמבר 1948, ניו יורק, ארצות הברית) הוא פוליטיקאי, וכלכלן בולגרי יהודי, אשר בין 1995–1996 כיהן כשר החוץ של בולגריה בממשלתו של ז'אן וידנוב. כמו כן כיהן פעמיים כסגן ראש ממשלה בממשלותיהם של גאורגי אטנסוב ואנדריי לוקאנוב.

==קורות חייו==
גאורגי פירינסקי נולד בניו יורק למשפחת גולים בולגרית, אשר גורשה מבולגריה ב-1953 בתקופת שלטונו של וולקו צ'רבנקוב. אימו הייתה יהודייה. פירינסקי רכש השכלה אקדמית בכלכלה באוניברסיטה לכלכלה לאומית ועולמית בסופיה. הוא הועסק במשרד המסחר של בולגריה והתקדם לתפקיד סגן השר לענייני סחר חוץ. פירינסקי היה מקורב לאנדריי לוקאנוב ורכש השפעה בחוגי המפלגה הקומוניסטית של בולגריה, ובהמשך המפלגה הסוציאליסטית. הוא כיהן כסגן ראש ממשלה בממשלותיהם של גאורגי אטאנסוב ואנדריי לוקאנוב. בהמשך, כיהן כשר החוץ של בולגריה בממשלו של ז'אן ודינוב. בין 2005 ל-2009 היה יושב ראש האספה הלאומית של בולגריה. ב-2014 נבחר לפרלמנט האירופי. פירינסקי נשוי לקלבדיה אילייבה קשבה (בבולגרית: Клавдия Илиева Кашева) ולזוג שני ילדים.

==קישורים חיצוניים==

==הערות שוליים==

קטגוריה:פוליטיקאים יהודים בולגרים
קטגוריה:שרי החוץ של בולגריה
קטגוריה:יהודים חברי הפרלמנט האירופי
קטגוריה:יושבי ראש האספה הלאומית (בולגריה)
קטגוריה:יהודים חברי הפרלמנט הבולגרי
קטגוריה:ילידי 1948
אילן ליזרוביץ

אילן ליזרוביץ (נולד ב-22 בינואר 1963, כ"ו טבת, ה' תשכ"ג) הוא עיתונאי, יועץ תקשורת ודובר, ומחנך ישראלי.

== ביוגרפיה ==
נולד בשנת 1963 בבני ברק. התחנך בתיכון 'רמז' והתמחה במגמת ביולוגיה. לאחר סיום לימודיו התגייס לחיל הנח"ל במסגרת הגרעין בקיבוץ שמיר, והעביר את שירותו כחייל סדיר בלבנון ולאחר מכן במילואים בחיל התותחנים בשטחים במהלך ימי האינתיפאדה הראשונה. לאחר מכן, החל לשרת ביחידת דובר צה"ל, שם התמחה בהעברת סדנאות עמידה מול מצלמה לבכירי צה"ל.

== לימודים וקריירה חדשותית ==
בתום שירותו הצבאי, למד לתואר ראשון במדעי המדינה, סוציולוגיה ואנתרופולוגיה באוניברסיטת חיפה, ולאחר מכן, למד לתואר שני בתקשורת ועיתונות באוניברסיטה העברית.

במקביל ללימודים אלו, החל לעבוד ככתב בקול ישראל בנושאי כלכלה, ספורט ופוליטיקה ואחרים. בינואר 1994, הצטרף לחברת החדשות של ערוץ 2<ref></ref>, שהייתה אז בחודשיה הראשונים, ושימש בה ככתב שטח במשך יותר מ-16 שנים. ליזרוביץ סיקר בעיקר את תחומי ההתיישבות ביש"ע<ref></ref> וכן את תחום הכלכלה, ובלט בעת שדיווח חדשות לבקרים את אירועי האינתיפאדה השנייה ואת הליך ההתנתקות מרצועת עזה. לאחריה, החל ליזרוביץ להרצות על התהליך בפני סטודנטים וחברי קהילות יהודיות ופלסטיניות בארצות הברית מטעם חברת החדשות של ערוץ 2.

בשנת 2004, עבר ליזרוביץ השתלמות בת חודש באטלנטה, במהלכה סיקר את מערכת הבחירות הנשיאותית בין ג'ורג' בוש הבן לג'ון קרי.

== קריירה פוליטית ועסקית ==
בשנת 2009, פרש ליזרוביץ מתחום העיתונאות והחל לכהן כיועץ תקשורת של שר התחבורה, ישראל כ"ץ עד לשנת 2011. בשנת 2012, עבר לשמש כדובר חברת נתיבי תחבורה עירוניים, האמונה על הקמת הרכבת הקלה בגוש דן.

בשנת 2016, שימש כמנהל השיווק של חברת 'קומפדיה' המפתחת מוצרי מציאות מדומה ורבודה עבור צה"ל, המשטרה, משרד החינוך ותעשיות אחרות.

== חזרה לעיתונות וקריירה חינוכית ==
בשנת 2018, חזר ליזרוביץ לעולם החדשותי בתור כתב ועורך כלכלי בעיתון 'ישראל היום'. כשנה לאחר מכן, התמחה כמדריך טיולים בחו"ל והחל להדריך טיולי קבוצות מאורגנים בגאורגיה, רוסיה ויעדים נוספים. עם פרוץ מגפת הקורונה בשנת 2020, ליזרוביץ החל את לימודיו לתעודת הוראה כחלק מתוכנית להסבת אקדמאים בסמינר הקיבוצים.

לאחר סיום לימודיו, לימד בבית ספר יסודי ובחטיבת ביניים ברמת השרון, היסטוריה, אזרחות וחינוך פיננסי וזאת בנוסף להיותו מחנך. היה מורה לגאוגרפיה, תנ"ך ותקשורת בתיכון "אהל שם" ברמת גן, וכיום הוא מורה לגאוגרפיה בתיכון חדש הרצליה.

ליזרוביץ משמש כמרצה לתקשורת, פרסום ועמידה מול מצלמה בבחוג לתקשורת באוניברסיטת תל אביב, ובמספר מכללות, בתי ספר, ארגונים ומוסדות.

== חיים אישיים ==
ליזרוביץ' מתגורר ברמת השרון, נשוי לסמדר ואב לשלושה ילדים.

== הערות שוליים ==

קטגוריה:עיתונאים ישראלים
קטגוריה:בוגרי תיכון רמז (בני ברק)
קטגוריה:בוגרי אוניברסיטת חיפה
קטגוריה:חברי גרעיני נח"ל
קטגוריה:סגל קול ישראל
קטגוריה:רמת השרון: אישים
קטגוריה:ישראלים שנולדו ב-1963
ג'יימס האקר

ג'יימס האקר (באנגלית: James Hecker) הוא קצין בדרגת גנרל בחיל האוויר של ארצות הברית המכהן כמפקד כוחות האוויר של ארצות הברית באירופה ובאפריקה.

==ביוגרפיה==
האקר סיים ב-1989 לימודי תואר ראשון באקדמיית חיל האוויר של ארצות הברית. הוא עבר קורס טיס והוכשר כטייס F-15. שירת כטייס קרב, מדריך טיסה וטייס ניסוי. בשנת 2000 מונה לקצין קישור לסנאט במחלקת חיל האוויר ושירת בתפקיד במהלך פיגועי 11 בספטמבר, לאחר מכן שירת בלשכת הסנאטור טרנט לוט. באוקטובר 2004 מונה למפקד טייסת הקרב ה-27. ביולי 2007 מונה למפקד להק המבצעים של הכנף השלישית. ביולי 2009 מונה לקצין המבצעים של פיקוד כוחות ארצות הברית ביפן. בעקבות רעידת האדמה והצונאמי בסנדאי היה האקר אחראי לתיאום הסיוע ההומניטרי (צבאי ואזרחי) של ארצות הברית ליפן. ביוני 2011 מונה למפקד כנף 432 המפעילה כלי טיס בלתי מאוישים. במאי 2013 מונה למפקד כנף 18 ביפן. באפריל 2015 מונה לראש אגף התכנון בפיקוד הקרב של חיל האוויר.

ביוני 2015 מונה למפקד חיל האוויר ה-19. באפריל 2017 מונה למפקד כוח המשימה של פיקוד מרכז באפגניסטן. ביולי 2018 מונה לסגן ראש אגף המבצעים במטות המשולבים. בנובמבר 2019 מונה למפקד ונשיא אוניברסיטת חיל האוויר. ביוני 2022 הועלה לדרגת גנרל ומונה למפקד כוחות האוויר של ארצות הברית באירופה ובאפריקה.

במהלך שירותו צבר מעל 3,600 שעות טיסה על מטוסי F-15, T-38 טאלון, F-22, ססנה 208 קרוואן, מסוקי HH-60 Pave Hawk וכטמ"ם MQ-1 פרדטור. הוא ביצע גיחות מבצעיות במהלך השלטת אזור אסור לטיסה בעיראק, במהלך מבצע כוח מאוחד ובמלחמת אפגניסטן.

האקר בעל תואר שני באווירונאוטיקה מאוניברסיטת אמברי-רידל, תואר שני באסטרטגיה מאוניברסיטת חיל האוויר, ובוגר קורס קצינים בכירים מהאוניברסיטה לביטחון לאומי.

==קישורים חיצוניים==

*[https://www.af.mil/About-Us/Biographies/Display/Article/1152399/lieutenant-general-james-b-hecker/ ביוגרפיה] באתר חיל האוויר של ארצות הברית
*[https://www.congress.gov/crec/2002/10/01/CREC-2002-10-01-pt1-PgS9705.pdf TRIBUTE TO LIEUTENANT COLONEL JAMES B. HECKER, U.S. AIR FORCE], אתר הקונגרס של ארצות הברית

קטגוריה:גנרלים בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של חיל האוויר
קטגוריה:מעוטרי מדליית האוויר
קטגוריה:טייסי חיל האוויר של ארצות הברית
קטגוריה:נשיאי אוניברסיטת חיל האוויר של ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
משה הגולה מקיוב (הראשון)

רבי משה הגולה מקיוב היה רב בתקופת הראשונים, מתלמידי רבנו תם. עמד בקשרי מכתבים עם רבי שמואל בן עלי ראש ישיבת בגדד.

== ביוגרפיה ==
רבי משה נולד בקייב והוא החכם התלמודי היחיד שחי בה בתקופה זו, אברהם אפשטיין שיער שעזב את מזרח אירופה לאחר גירוש היהודים מקייב ב-1124, אפרים אלימלך אורבך דחה את דבריו בטענה שהיה תלמיד רבנו תם ובשנה זו רבנו תם היה עדיין צעיר, רמי ריינר הוסיף על טענה זו שלא סביר ששמעו של רבנו תם הגיע למזרח אירופה לפני שנות הארבעים של המאה ה-12.

רבי משה התכתב עם רבי שמואל בן עלי ראש ישיבת בגדד וקבל ממנו גרסאות ישנות של התלמוד בבלי ושמועות הלכתיות שונות.

רבי משה דן בסוגיית ביטול חמץ ברוב עם רבי שמואל בן עלי ורבנו תם. בעקבות כך, שיער רמי ריינר שלימודו אצל רבנו תם היה בשנות החמישים, משום שבשנים אלו עסק רבנו תם בסוגיות אלו באופן אינטנסיבי ואף התפלמס עליהם עם רבנו משולם והראב"ן.

ישראל תא-שמע סבר שאת התכתבותו עם בן עלי קיים בעת שהותו בצרפת, ריינר חלק על דבריו וטען שהיה זה לאחר ששב לקייב.

הלכות בשם רבנו תם שנמסרו בשמו קיימות בדין יין נסך, בדין ביטול חמץ בשישים, בשם רבי שמואל בן עלי מובאת ממנו שומעה בנושא טענת "מאיס עלי" בכתובת אישה, ובשאלה האם חליצה קודמת או שמא ייבום קודם.

== לקריאה נוספת ==
* 
* אברהם אפשטיין, תולדות חייו, מאנטסשריפט, חלק ל"ט צד 511 וחלק מ' צד 135.

== הערות שוליים ==

קטגוריה:יהדות קייב: אישים
קטגוריה:תלמידי רבנו תם
קטגוריה:רבנים אוקראינים
Ч

צֵ'ה היא אות באלפבית הקירילי המייצגת עיצור בתר-מכתשי, מחוכך שורק, אטום /ʧ/ אשר דומה לצליל "Ch" באנגלית או "צ" גרושה בעברית (כמו במילה "צ'אט") וצורתה כשל H קטנה בהיפוכה, שגם מזכירה במקצת את הספרה 4. זו האות ה-24 בבולגרית, ה-26 בבלארוסית, ה-25 ברוסית וה-28 באוקראינית. באלפבית הקירילי המוקדם היא נקראה צְ'רב (чрьвь) וערכה המספרי היה 90; אך עם זאת, בווריאנטים מסוימים ערכה המספרי היה 60, במקום האות Ѯ.

==קישורים חיצוניים==

קטגוריה:אלפבית קירילי
סטיוארט מונץ'

סטיוארט מונץ (באנגלית: Stuart B. Munsch, נולד ב-1962) הוא קצין בדרגת אדמירל בצי ארצות הברית המכהן כמפקד כוחות הצי בפיקוד אירופה ופיקוד אפריקה.

==ביוגרפיה==
מונץ' גדל באוקס שבצפון דקוטה בן להורים מחנכים. ב-1985 סיים לימודי תואר ראשון בהנדסת חשמל באקדמיה הימית של ארצות הברית. במהלך לימודיו היה נשיא המחזור, ספורטאי מצטיין ואלוף המכללות בארצות הברית בקליעה באקדח. הוא זכה במלגת רודס ובמסגרתה סיים תואר שני באוניברסיטת אוקספורד בתוכנית פילוסופיה, כלכלה ומדע המדינה.

בתום לימודי התואר שני התגייס לצי ארצות הברית ושירת כקצין בצוללת הטילים הבליסטיים USS Will Rogers (SSBN 659) ובצוללות התקיפה מסדרת לוס אנג'לס USS Jefferson City (SSN 759) ו-USS Tucson (SSN-770). ב-1999 מונה לקצין תכנון בפיקוד האוקיינוס השקט וכעוזר למפקד הפיקוד. בתום תפקידו שימש עוזר מיוחד למזכיר מחלקת החקלאות של ארצות הברית.

בשנים 2002 עד 2005 פיקד על צוללת התקיפה USS Albuquerque (SSN 706). לאחר מכן שירת כעוזר צבאי לסגן מזכיר ההגנה וכעוזר לענייני לוחמת צוללות לראש המבצעים הימיים. ב-2008 מונה למפקד פלגה 5, פלגת הפיתוח של הצוללות. ב-2010 מונה לראש ענף אסטרטגיה בפנטגון וראש תחום לוחמת הצוללות.

ב-2013 מונה למפקד כוח הצוללות השביעי, הכוח אחראי לצוללות הפועלות במערב האוקיינוס השקט, המפרץ הפרסי, הים האדום, הים הערבי, מפרץ עומן וחלקים מהאוקיינוס ההודי.

ב-2015 שב לפנטגון ומונה לעוזר צבאי בכיר לסגן מזכיר ההגנה. ב-2018 מונה לראש אגף מבצעים ותכנון של הצי. ב-2019 ייסד את אגף פיתוח הלחימה בצי ועמד בראשו עד מינוי ב-2020 לראש אגף פיתוח הכוח במטות המשולבים במקום דניאל אודונהיו.

ביוני 2022 קודם לדרגת גנרל ומונה למפקד כוחות הצי בפיקוד אירופה ואפריקה.

נשוי לאליזבת' ואב לשניים.

==קישורים חיצוניים==

* [https://www.navy.mil/Leadership/Biographies/BioDisplay/Article/2236264/vice-admiral-james-malloy/ ביוגרפיה] באתר הצי

==הערות שוליים==

קטגוריה:בוגרי האקדמיה הימית של ארצות הברית
קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי מדליית השירות המצוין של הצי
קטגוריה:זוכי מלגת רודס
קטגוריה:אמריקאים שנולדו ב-1962
אאוסלמו

אאוסלמו (שם מדעי: Eosalmo: מילולית: "סלמון השחר") הוא סוג של דג נכחד ממשפחת הסלמוניים, אשר התקיים במשך אמצע האאוקן של אמריקה הצפונית. ככל הנראה היה הסוג הפרימיטיבי ביותר במשפחתו.

== מאפיינים ==
ממצאי סלמון זה התגלו בתצורות מאובנים ליד העיירה "סמית'רס" בפרינס ג'ורג' שבקולומביה הבריטית ובוושינגטון. הסוג תואר למדע ב-1977 בידי החוקר מארק וילסון (Mark V.H. Wilson), אשר סיווג אותו כמין יחיד - Eosalmo driftwoodensis.

מחקרים של מבנה גופו מראים שהיה קרוב לסוג Thymallus, אף שהיה בעל מאפיינים פרימיטיביים של בני תת-המשפחה Salmoninae, והיה שוכן של מקווי מים מתוקים שאינו נדד לים בדומה למרבית דגי הסלמון, דבר הנלמד ממאובנים של פרטים במגוון גדלים וגילאים. מבנה הלסתות היו רחבות וברובם שטוחות וחסרות שיניים, אך בבסיסם היה שיניים בעלות קצה מחודד.

==קישורים חיצוניים==

==הערות שוליים==

קטגוריה:סלמונאים
קטגוריה:בעלי חיים שחיו באאוקן באמריקה הצפונית
קטגוריה:דגי גרם מהקנוזואיקון
תאוריית האחסון

תאוריית האחסון (באנגלית: Theory of Storage) מתארת תכונות שנצפו בשווקי סחורות:

== מקרה א' ==

כאשר האספקה הזמינה של הסחורה המדוברת היא גבוהה, והמלאי העובד של הצרכנים המסחריים של אותה סחורה מוחזקת בהתאמה הוא מינימלי,
* מחירי החוזים העתידיים נוטים להיות בקונטנגו (קונטנגו הוא מצב שבו המחיר העתידי או מחיר הפורוורד של סחורה גבוה ממחיר הספוט הצפוי של החוזה בפדיון. מחיר ספוט הוא המחיר שיש לשלם כדי לרכוש כל נכס שהו, לרבות ניירות ערך, סחורות ומטבעות, באופן מיידי. בשם אחר זהו מחיר מזומן).
* התנודתיות של מחירי הספוט והחוזים העתידיים נוטה להיות נמוכה, והפרמיות העתידיות עולות עד כדי העלות המלאה של האחסון.
== מקרה ב' ==

כאשר האספקה מצומצמת, ומנהלי רכש בונים רמות מלאי ייצור כדי להבטיח זמינות,
* המחירים עתידיים נוטים לכיוון "אחורה". אחורנית רגילה, שנקראת לעיתים גם "אחורה", היא מצב השוק שבו המחיר של חוזה עתידי או חוזה קדימה (פורוורד) של סחורה הוא מתחת למחיר הספוט הצפוי במועד פדיון החוזה.
* התנודתיות של המזומנים והמחירים העתידיים הקרובים עולה ביחס לזו של החוזים העתידיים הרחוקים יותר.
== מקורות התאוריה ==

תאוריית האחסון פותחה ותוארה במקור על ידי הולברוק וורקינג בשנת 1933.<ref>Working, H. 1933, "Price Relations between July and September Wheat Futures at Chicago Since 1885", Wheat Studies of the Food Research Institute.</ref> היא הורחבה על ידי מיקלוש (ניקולס) קלדור ב-1939 (מי שהציג את הרעיון של תשואת נוחות), על ידי ברנן (Brennan) ב-1958 (שהעריך עקומות ביקוש והיצע לאחסון), על ידי וימאר (Weymar) ב-1968 (שייחס את תשואת הנוחות להסתברות לחוסר או ליציאת מלאי) וכן מאת שוורץ ב-1997 (הדגמת התשואה כתהליך סטוכסטי ממוצע החזר).

== יציאת מלאי מהי? ==

יציאת מלאי (inventory stockout) מתרחשת כאשר הזמנות הלקוחות עבור מוצר כלשהו עולות על כמות המלאי שנשאר בהישג יד מאותו מוצר. מצב זה נוצר כאשר הביקוש גבוה מהצפוי וכמות מלאי הביטחון הרגיל של המוצר נמוך מכדי למלא את כל ההזמנות. חוסר במלאי יכול להיווצר גם עקב עיכובים בשרשרת האספקה, כמו גם עצירות בתהליך הייצור של החברה (מכל סיבה שהיא: תקלה, מחסור בחומרי גלם, מגפה וכדומה).

יציאת מלאי גורמת לסיכון מוגבר של אובדן מכירות, מכיוון שלקוחות נוטים יותר לחפש במקומות אחרים את הפריטים הדרושים להם. זה יכול להשפיע לרעה גם על קשרי לקוחות ארוכי טווח.

== הערות שוליים ==

קטגוריה:תאוריות כלכליות
מאורת סמים

משטרת [[וסט מידלנדס סוגרת מאורת סמים]]
מאורת סמים הוא בית מגורים המשמש לסחר בסמים. מאורות אלו מספקות לנרקומנים מקום לצרוך את הסמים, מספקות מקום לסוחרי הסמים לסחור, ולעיתים גם משמשות כמעבדות לייצור סמים או להטמנה והחבאה שלהם.

מאורות אלו מתבססות בדרך כלל בשכונות המאכלסות תושבים בעלי מעמד סוציו-אקונומי נמוך, ובבתים שננטשו ממגוון סיבות. קיומן של מאורות אלו גורר בדרך כלל פושעים ומעשי פשע שמתרחשים סביבם, לעיתים בשל הסחר בסמים ולעיתים בשל השפעת הסימום.<ref></ref><ref></ref>

במקרים מסוימים, תושבים שרפו את מאורות הסמים בתקווה כי המעשה ירחיק משכונותיהם את צרכני וסוחרי הסמים.<ref></ref>

בבריטניה נחקקו שני חוקים (חוק התנהגות אנטי-חברתית משנת 2003 וחוק שימוש לרעה בסמים משנת 1971) המסייעים למשטרה לסגור מאורות סמים ומרחיבים את אפשרויות האכיפה במקרים אלו.<ref></ref>

==קישורים חיצוניים==

==הערות שוליים==

קטגוריה:טיפוסי מבנים
קטגוריה:סחר בסמים
IPA (סוג בירה)

אינדיה פייל אייל או IPA (באנגלית: India pale ale; "אייל בהיר הודי") הוא סגנון בירה בעל מרירות וטעמי כשות מודגשים, שמשתייך לקטגוריית האיילים הבהירים.

הסגנון החל להתפשט באנגליה בשנת 1815 וצבר פופולריות רבה, בעיקר בתור בירה שמיועדת לייצוא להודו (שנמצאה תחת שלטון של חברת הודו המזרחית הבריטית עד שנת 1858) ולמקומות נוספים. במהלך המאות ה-19 וה-20 דעכה שוב הפופולריות של המשקה המריר, עד שנות ה-90, אז הוא זכה לאהבה מחודשת כסגנון המועדף על מבשלות הקראפט.

==תתי-סגנונות==
===Black IPA===
IPA שחור הוא אמנם לא אייל בהיר כפי ששמו מעיד, אבל הוא חולק את הטעמים המרירים והכשותיים שאופייניים ל-IPA. השימוש בלתת קלויה מעניקה לבירה טעם מאלטי כהה שלא אופייני ל-IPA לרוב.

ה-IPA השחור הראשון בושל בראשית שנות ה-90 על ידי גרג נונאן (Greg Noonan) מ-Vermont Pub & Brewery ונמכר במזיגה מהברז בלבד, אך לא צבר פופולריות בארצות הברית עד שנת 2009.

===Brut IPA===
ברוט היא גרסה קריספית ויבשה מאוד של IPA, שהומצאה על ידי קים סטורדוואנט (Kim Sturdavant) מ-San Francisco's Social Kitchen and Brewery. לייצור הברוט, מוסיפים המבשלים את האנזים עמילאז כדי להיפטר מכל הסוכרים.

===Double IPA===
IPA כפול או IPA אימפריאלי הוא גרסה חזקה יותר וכשותית מאוד של IPA, שמכילה לרוב יותר מ-7.5% אלכוהול בנפח.

===New England IPA===
IPA ניו אינגלנד (NEIPA), שמוכר גם בשמות Hazy IPA ("ערפילי") או Juicy IPA ("עסיסי"), הוא סגנון מתקתק, ארומטי יותר ומריר פחות מ-IPA קלאסי, שהומצא בשנת 2004 על ידי ג'ון קימיך ממבשלת אלכמיסט (Alchemist Brewery) שבווטרברי (Waterbury), ורמונט.

הסגנון מאופיין בטעמים הדריים ופרחוניים עסיסיים, תוך שימת דגש על ארומות הכשות ולא על מרירותה. לבירה גוף כבד וחלק וצבעה עכור וערפילי/מעונן. תכונות אלה מושגות בעזרת שילוב של מספר טכניקות בישול, כולל שימוש בזנים ספציפיים של שמרים, תזמון הוספת הכשות וכוונון פרופיל המים.

הסגנון הוכר כסגנון בירה נפרד על ידי איגוד המבשלים בשנת 2018. תת-סגנון של הניו אינגלנד הוא ה-Milkshake IPA (מילקשייק IPA), שהוא למעשה IPA ניו אינגלנד בתוספת לקטוז, בעל גוף קרמי יותר.

===Triple IPA===
טריפל IPA הוא גרסה חזקה יותר וכשותית יותר של IPA, שמכיל לרוב למעלה מ-10 אחוזי אלכוהול.

===West Coast IPA===
IPA של החוף המערבי הוא סגנון של IPA מאוזן מאוד ויבש בעל טעמי לתת מינימליים, גוף צלול וטעמי כשות מודגשים.

===White IPA===
IPA לבן הוא סגנון שמשלב בין הטעמים של ה-IPA האמריקאי ושל בירות החיטה הבלגיות.

==בירת IPA בישראל==
בישראל יש מספר מבשלות המייצרות בירה בסגנונות שונים של IPA בהם:וויט ראביט, בירה הרצל, בירה אלכסנדר, בירה מלכה, בירה נגב, מבשלת שריגים, בירה שפירא ועוד.

==ראו גם==
* מבשלת בוטיק

==קישורים חיצוניים==

קטגוריה:סוגי בירה
הכוחות המזוינים של סולטנות עומאן

הכוחות המזוינים של סולטנות עומאן (בערבית: القوات المسلحة لسلطان عمان) הם הכוח הצבאי של עומאן. הכוחות אחראיים להגן על שלמותה וריבונותה של עומאן, ולשמור על סולטאני עומאן. הצבא מורכב מזרועות: הצבא המלכותי של עומאן, הצי המלכותי העומאני, חיל האוויר המלכותי עומאני, כוחות הסולטנות המיוחדים וכוחות המשמר המלכותי עומאן.

==היסטוריה==

ההיסטוריה הצבאית של עומאן היא ארוכת שנים מפני שמדינה זו הצליחה לשמור על עצמאות החלקית לאורך רוב התקופת הקולוניאלית. ואף לתקופה מסוימת גבר צבאה על צבאות אירופאיים מתקדמים ממנו והיה לאימפריה קולונילית על חשבון זו הפורטוגלית. (להרחבה ראה ערך: היסטוריה של עומאן)

צבא המודרני של עומאן הוקם בשנות ה-50 של המאה ה-20, וגם כיום רוב נשקו והתמיכה הביטחונית של הצבא מסופק על ידי הממלכה המאוחדת. בזמן זה חלו מספר ניסיונות מרידה במדינה שלא צלחו, וכיום הצבא לוקח חלק במספר שיתופי פעולה ביטחוניים עם מדינות ערב השכנות.

==ציוד==
צבא ארצות הברית מאמן את צבא עומאן
הצבא עדיף מבחינה איכותית על זה של מדינות שכנות רבות למעט ערב הסעודית ואיראן, עם גדוד אחד של טנקי קרב מסוג צ'אלנג'ר 2 שנבנה בבריטניה וגדוד של M60 פטון. עומאן קיבלה 174 כלי רכב משוריינים קלים מסוג מואג פיראנה ויותר מ-80 מכוניות סיירים VBL מצרפת כדי לחזק עוד יותר את היכולות הצבאיות. מבחינה ארטילרית, בשנות ה-90 של המאה ה-20, עומאן קיבלה הוביצרים G6 מדרום אפריקה, ויכולות הנ"ט של עומאן אמורות להתחזק מאוד על ידי 100 טילי Javelin שיסופקו בקרוב מארצות הברית.

הכוחות המזוינים של עומאן מאומנים ומתודרכים לעיתים קרובות על ידי הצבא הבריטי, כולל SAS (קומנדו).

חיל האוויר של עומאן מחומש אף הוא בציוד מודרני.

==קישורים חיצוניים==

==הערות שוליים==

קטגוריה:עומאן
עומאן
קטגוריה:צבאות מודרניים